**ZÁPIS č. 6**

**Z RIADNEHO ZASADNUTIA SPRÁVNEJ RADY TASR**

**21. júna 2012 so začiatkom o 15.00 h**

**Prítomní členovia správnej rady:** Boris Chovanec, Eliška Holásková Ján Sand, Peter Alakša,

**Ospravedlnený:** Vladimír Masár

**Hostia:** PhDr. Jaroslav Rezník, generálny riaditeľ TASR

**Miesto konania:** Bratislava, Lamačská cesta 3, TASR

Rokovanie v zmysle čl. 3, 5 ods. 1 a čl. 6 Rokovacieho poriadku Správnej rady zvolal a viedol podpredseda SR TASR Boris Chovanec . Konštatoval, že rada je uznášania schopná a navrhol program zasadnutia:

**Program:**

**1/ Informácia o predložení Výročnej správy TASR za rok 2011 v NR SR**

 **2/ Informácia o zavŕšení prác pri odovzdaní projektu Digitalizácia archívu TASR**

 **v rámci dopytovej výzvy národného projektu prioritnej osi 2 opis - „Centrálna**

 **aplikačná infraštruktúra a registratúra“ s cieľom zverejnenia digitalizovaného**

 **obsahu**

**3/ Informácia o zámere TASR zintenzívniť podnikateľskú činnosť v súlade s § 4**

 **Zákona 385/2008 o Tlačovej agentúre Slovenskej republiky**

**4/ Rôzne**

**UZNESENIE č.21/2012:**

Členovia rady schválili program zasadnutia:

Za:4 Proti: 0 Zdržal sa: 0

**Uznesenie bolo prijaté.**

Podpredseda Správnej rady TASR predniesol návrh na uznesenie- zmena sídla

 Tlačovej agentúry Slovenskej republiky, ktorú členovia rady schválili per rollam

 dňa 6.6. 2012.

**UZNESENIE č.22/2012:**

Členovia rady schválili zmenu v dokumente Štatút TASR v bode č.4 – Sídlom Tlačovej agentúry je Lamačská cesta 3, 841 04 Bratislava

Za:4 Proti: 0 Zdržal sa: 0

**Uznesenie bolo prijaté.**

**1/ Informácia o predložení Výročnej správy TASR za rok 2011 v NR SR**

Podpredseda rady Boril Chovanec odovzdal slovo generálnemu riaditeľovi.

Jaroslav Rezník informoval Správnu radu TASR o skutočnosti, že dňa 12.júna 2012 predložil Výboru NRSR pre kultúru a médiá Výročnú správu o činnosti TASR za rok 2011, ktorú Správna rada TASR schválila na svojom zasadnutí v apríli tohto roku. Konštatoval, že opakovane upozornil výbor NR SR na fakt, že neexistencia dlhodobej mediálnej koncepcie štátu a neustále sa meniace stanoviská legislatívy a exekutívy v ústredných orgánoch štátu priamo ohrozujú chod a činnosť TASR ako verejnoprávnej inštitúcie. GRTASR konštatoval, že výbor NRSR jeho upozornenie zobral na vedomie s tým, že vzniknutú situáciu bude monitorovať. Súčasne Výbor NR SR pre kultúru a médiá v súlade s § 5 odsek 12, prerokoval a schválil Výročnú správu TASR za rok 2011.

Podpredseda Správnej rady TASR B. Chovanec sa poďakoval generálnemu riaditeľovi a

predniesol návrh na uznesenie a dal o ňom hlasovať.

 **UZNESENIE č. 23/2012:**

 Správna rada TASR zobrala na vedomie Informáciu GR TASR o predložení a prerokovaní Výročnej správy TASR Výborom NR SR pre kultúru a médiá .

Za:4 Proti:0 Zdržal sa: 0

 **Uznesenie bolo prijaté.**

**2/ Informácia o zavŕšení prác pri odovzdaní projektu Digitalizácia archívu**

 **TASR v rámci dopytovej výzvy národného projektu prioritnej osi 2 opis -**

 **„Centrálna aplikačná infraštruktúra a registratúra“ s cieľom zverejnenia**

 **digitalizovaného obsahu**

Podpredseda rady Boril Chovanec požiadal GR TASR, aby informoval členov rady o digitalizácii archívu TASR.

Jaroslav Rezník informoval členov Správnej rady o tom, že TASR reagovala na dopytovú výzvu v rámci národného projektu prioritnej osi 2 opis - “ Centrálna aplikačná infraštruktúra a registratúra „ s cieľom zverejnenia zdigitalizovaného obsahu. V týchto intenciách manažment TASR v spolupráci profesionálnym externým poradcom spracovali projekt Digitalizácia archívu TASR v celkovej hodnote 4,43 mil. eur, z toho požadovaná výška NFP je 3,92 mil. eur, s cieľom zachovať a sprístupniť národné kultúrne bohatstvo archívu TASR a článkov dokumentujúcich dôležité udalosti z novodobej histórie Slovenskej republiky. Ak bude projekt schválený (jeho vyhodnotenie možno očakávať vo 4.Q 2012), bude trvať 30 mesiacov , jeho realizácia bude rozdelená do troch hlavných a dvoch podporných aktivít. Tento projekt je unikátny, pretože TASR má nezastupiteľnú úlohu v oblasti trvalého prístupu verejnosti k informáciám o veciach verejných a ku kultúrnemu bohatstvu zhromaždených informácií, patrí k unikátnemu bohatstvu národa a národností SR a tvorí súčasť národného kultúrneho bohatstva. Prostredníctvom projektu sa zabezpečí zachovanie týchto unikátnych informácií a ich sprístupnenie širokej i odbornej verejnosti. Prínos projektu k zachovaniu kultúrneho dedičstva je nespochybniteľný. Z dôvodu jedinečnej hodnoty archívu je potrebné kompletne zdigitalizovať celý archív až do roku 1993. Projekt bude pre TASR významným impulzom pre celkový rozvoj technológií, rovnako znamená rozšírenie produktového portfólia agentúry a služieb pre verejnosť. Agentúra po schválení projektu začlení digitalizačné pracovisko do svojej organizačnej štruktúry, čo umožní jednoduchú procesnosť krokov tak, že cesta od archívnej snímky smerom ku koncovému užívateľovi bude minimalizovaná. Realizácia projektu bude vhodnou kombináciou práce interných zamestnancov TASR a dodávky služby digitalizácie. Pridanou hodnotou tejto kombinácie je odovzdanie časti know-how od dodávateľa smerom k interným zamestnancom TASR.

Podpredseda Správnej rady TASR B. Chovanec sa poďakoval generálnemu riaditeľovi a otvoril rozpravu.

**B.Chovanec**  sa zaujímal o konkrétne aktivity v rámci projektu.

**J.Sand** položil otázku o vnútornej štruktúre digitalizovaných objektov

**J.Rezník** odpovedal na položené otázky. Aktivity v rámci projektu sú členené na tri hlavné a dve podporné. Medzi hlavné aktivity patria : príprava objektov a priestorov na digitalizáciu, digitalizácia, postprocesing, OCR a export dát, archivácia a zverejnenie zdigitalizovaných objektov. Podporné aktivity zahŕňajú riadenie projektu, publicitu a informovanosť. Projekt je vnútorne štrukturovaný nasledovne : bude zdigitaliziovaných 250 000 textových objektov formátu A4, 2 D objekty: fotografie 60 000, negatívy 575 000, mikrofiše 205 000, diapozitívy 8 000,textové objekty 438 000. Po zdigitalizovaní všetkých objektov bude 90 % z nich zverejnených prostredníctvom špeciálneho portálu.

 Po ukončení rozpravy predniesol podpredseda Správnej rady TASR návrh na uznesenie

 a dal o ňom hlasovať.

 **UZNESENIE č. 24/2012:**

 Správna rada TASR berie na vedomie informáciu GR TASR o spracovaní projektu Digitalizácia archívu TASR a žiada GR TASR, aby ju po schválení/neschválení bezodkladne informoval o výsledku.

Za:4 Proti:0 Zdržal sa: 0

 **Uznesenie bolo prijaté.**

**3/ Informácia o zámere TASR zintenzívniť podnikateľskú činnosť v súlade s § 4**

 **Zákona 385/2008 o Tlačovej agentúre Slovenskej republiky**

Podpredseda rady Boril Chovanec odovzdal slovo generálnemu riaditeľovi, aby informoval členov rady o zámere TASR zintenzívniť podnikateľskú činnosť.

GR TASR J.Rezník informoval členov Správnej rady o skutočnosti,že návštevnosť portálu teraz.sk sa vyvíja nadštandardným spôsobom. Napriek tomu je TASR v situácii, že vzhľadom na dlhodobý technologický dlh z minulosti i mnohé ďalšie objektívne skutočnosti brzdiace jej rýchlejší rozvoj TASR nemôže investovať viac zdrojov do rozvoja perspektívnych segmentov svojej činnosti, hoci ich výnosový potenciál v strednodonbom horizonte je zrejmý. Na základe týchto skutočností informuje členov SR TASR o iniciatíve nájsť seriózneho partnera pre ďalší rozvoj spomínaného spravodajského portálu. Prípadný vstup partnera by urýchlil ďalší rozvoj teraz.sk, upevnil jeho postavenie na trhu. TASR by tak časť svojich vnútorných zdrojov mohla presunúť na vykrívanie a dokončovanie iných činností. GR zdôraznil, že navrhovaný postup je v súlade s § 4 zriaďovanieho zákona o TASR.

Podpredseda Správnej rady TASR B. Chovanec sa poďakoval generálnemu riaditeľovi a otvoril rozpravu

V rámci rozpravy sa členovia rady podrobnejšie zaujímali o tento zámer TASR.

 Po ukončení rozpravy predniesol podpredseda Správnej rady TASR návrh na uznesenie

 a dal o ňom hlasovať.

**UZNESENIE č. 25/2012:**

 Správna rada TASR zobrala na vedomie informáciu GR TASR o hľadaní možností na vstup partnera do spravodajského portálu teraz.sk a žiada GR TASR, aby ju informoval o ďalších výstupoch z rokovaní. Rovnako zdôrazňuje povinnosť, že všetky kroky pri vytváraní takýchto partnerstiev musia byť v súlade so zriaďovacím zákonom 385/2008 o TASR

Za:4 Proti:0 Zdržal sa: 0

 **Uznesenie bolo prijaté.**

 **4.Rôzne**

Členovia správnej rady sa dohodli na termíne ďalšieho zasadnutia – 3.júla 2012 (utorok) o 15,00 h.

Bratislava 21. 6. 2012

Zapísal: B.Chovanec v. r.

 Podpredseda správnej rady TASR